title: Regolament ta’ Implimentazzjoni tal-Kummissjoni (UE) 2020/1030 tal-15 ta’ Lulju 2020 li jistabbilixxi l-ispeċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku” għas-sena ta’ referenza 2021, skont ir-Regolament (UE) 2019/2152 tal-Parlament Ewropew u tal-Kunsill (Test b’rilevanza għaż-ŻEE)

text:
                  16.7.2020

                  MT

                  Il-Ġurnal Uffiċjali tal-Unjoni Ewropea

                  L 227/12

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1030
         tal-15 ta’ Lulju 2020
         li jistabbilixxi l-ispeċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku” għas-sena ta’ referenza 2021, skont ir-Regolament (UE) 2019/2152 tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/2152 tal-Parlament Ewropew u tal-Kunsill tas-27 ta’ Novembru 2019 dwar l-istatistika Ewropea tan-negozju, li tħassar 10 atti ġuridiċi fil-qasam tal-istatistika tan-negozju (1), u b’mod partikolari l-Artikolu 7(1) u l-Artikolu 17(6) tiegħu,
         Billi:

                     (1)

                     Sabiex tiġi żgurata l-implimentazzjoni korretta tas-suġġett “Użu tal-ICT u kummerċ elettroniku” mniżżel fl-Anness I tar-Regolament (UE) 2019/2152, jenħtieġ li l-Kummissjoni tispeċifika l-fatturi varjabbli, l-unità ta’ kejl, il-popolazzjoni statistika, il-klassifikazzjonijiet u l-analiżijiet iddettaljati u d-data ta’ skadenza għat-trażmissjoni tad-data sabiex tipproduċi data dwar l-użu tal-ICT u tal-kummerċ elettroniku li tkun komparabbli u armonizzata bejn l-Istati Membri.

                     (2)

                     Jenħtieġ li l-Istati Membri jipprovdu rapporti dwar il-metadata u l-kwalità għar-reġistri nazzjonali tal-istatistika tan-negozju u għall-istatistika kollha tan-negozju. Għalhekk, huwa meħtieġ li jiġu definiti l-arranġamenti għal dawk ir-rapporti, il-kontenut u l-iskadenzi tagħhom.

                     (3)

                     Il-miżuri previsti f’dan ir-Regolament huma skont l-opinjoni tal-Kumitat tas-Sistema Ewropea tal-Istatistika,

               ADOTTAT DAN IR-REGOLAMENT:

            Artikolu 1
            Għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, l-Istati Membri għandhom jittrażmettu d-data skont l-ispeċifikazzjonijiet tekniċi tar-rekwiżiti tad-data għas-sena ta’ referenza 2021 skont l-Anness ta’ dan ir-Regolament.

            Artikolu 2
            Ir-rapport annwali dwar il-metadata għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, għandu jiġi trażmess lill-Kummissjoni (Eurostat) sal-31 ta’ Mejju 2021.
            Ir-rapport annwali dwar il-kwalità għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, għandu jiġi trażmess lill-Kummissjoni (Eurostat) sal-5 ta’ Novembru 2021.

            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Lulju 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 327, 17.12.2019, p. 1.

            ANNESS
            Seċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku”

                        Obbligatorju/ fakultattiv

                        Ambitu (filtru)

                        Varjabbli

                        Varjabbli obbligatorji

                                    (i)

                                    għall-intrapriżi kollha:

                                    (1)

                                    l-attività ekonomika prinċipali tal-intrapriża, fis-sena kalendarja preċedenti;

                                    (2)

                                    l-għadd medju ta’ persuni impjegati u persuni li jaħdmu għal rashom, fis-sena kalendarja preċedenti

                                    (3)

                                    il-fatturat totali (eskluża l-VAT), fis-sena kalendarja preċedenti

                                    (4)

                                    l-għadd ta’ persuni impjegati u persuni li jaħdmu għal rashom jew il-perċentwal tat-total tal-persuni impjegati u tal-persuni li jaħdmu għal rashom li għandhom aċċess għall-internet għal finijiet ta’ negozju;

                                    (ii)

                                    għall-intrapriżi li għandhom persuni impjegati u persuni li jaħdmu għal rashom b’aċċess għall-internet għal finijiet ta’ negozju:

                                    (5)

                                    il-konnessjoni tal-internet: l-użu ta’ kull tip ta’ konnessjoni b’linja fissa

                                    (6)

                                    l-użu tal-midja soċjali li ġejjin: netwerks soċjali

                                    (7)

                                    l-użu tal-midja soċjali li ġejjin: blogs u mikroblogs tal-intrapriża

                                    (8)

                                    l-użu tal-midja soċjali li ġejjin: siti web jew apps li jikkondividu kontenut multimedjali

                                    (9)

                                    l-użu tal-midja soċjali li ġejjin: l-użu ta’ għodod ta’ kondiviżjoni tal-għarfien ibbażati fuq wiki

                                    (10)

                                    il-bejgħ bl-internet ta’ prodotti jew servizzi permezz ta’ siti web jew ta’ apps (inkluż extranets), fis-sena kalendarja preċedenti

                                    (11)

                                    il-bejgħ bl-internet ta’ prodotti u servizzi permezz ta’ siti web jew apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti

                                    (12)

                                    il-bejgħ tat-tip EDI (il-wasla tal-ordnijiet magħmula permezz ta’ messaġġi ta’ Skambju Elettroniku ta’ Data) ta’ prodotti jew servizzi, fis-sena kalendarja preċedenti

                                    (13)

                                    l-użu tas-softwer tal-ERP (Ippjanar tar-Riżorsi għall-Intrapriżi)

                                    (14)

                                    l-użu tas-softwer tas-CRM (Ġestjoni tar-Relazzjonijiet mal-Klijenti) għall-ġestjoni tal-ġbir, il-ħżin u t-tqegħid għad-dispożizzjoni ta’ informazzjoni dwar il-konsumaturi għal diversi funzjonijiet ta’ negozju

                                    (15)

                                    l-użu tas-softwer tas-CRM (Ġestjoni tar-Relazzjonijiet mal-Klijenti) għall-ġestjoni tal-analiżi tal-informazzjoni dwar il-konsumaturi għal skopijiet ta’ kummerċjalizzazzjoni (bħall-iffissar tal-prezzijiet, il-promozzjoni tal-bejgħ, l-għażla tal-kanali ta’ distribuzzjoni)

                                    (16)

                                    ix-xiri ta’ servizzi tal-cloud computing li jintużaw bl-internet

                                    (17)

                                    l-użu ta’ apparati jew sistemi interkonnessi li jistgħu jiġu ssorveljati jew ikkontrollati mill-bogħod permezz tal-internet (l-Internet tal-Oġġetti)

                                    (18)

                                    l-użu tat-teknoloġiji tal-Intelliġenza Artifiċjali li jwettqu analiżi tal-lingwa miktuba (l-estrazzjoni tat-test)

                                    (19)

                                    l-użu tat-teknoloġiji tal-Intelliġenza Artifiċjali li jikkonvertu l-lingwaġġ mitkellem f’format li jinqara mill-magni (l-għarfien tat-taħdit)

                                    (20)

                                    l-użu tat-teknoloġiji tal-Intelliġenza Artifiċjali li jiġġeneraw lingwaġġ miktub jew mitkellem (il-ġenerazzjoni ta’ lingwa naturali)

                                    (21)

                                    l-użu tat-teknoloġiji tal-Intelliġenza Artifiċjali li jidentifikaw l-oġġetti jew il-persuni abbażi ta’ immaġnijiet (l-għarfien tal-immaġni, l-ipproċessar tal-immaġni)

                                    (22)

                                    l-użu tat-tagħlim awtomatiku (bħat-tagħlim profond) għall-analiżi tad-data

                                    (23)

                                    l-użu tat-teknoloġiji tal-Intelliġenza Artifiċjali li jawtomatizzaw flussi tax-xogħol differenti jew li jassistu fit-teħid ta’ deċiżjonijiet (is-softwer tal-awtomatizzazzjoni ta’ proċess robotiku bbażat fuq l-Intelliġenza Artifiċjali)

                                    (24)

                                    l-użu tat-teknoloġiji tal-Intelliġenza Artifiċjali li jippermettu l-moviment fiżiku ta’ magni permezz ta’ deċiżjonijiet awtonomi bbażati fuq l-osservazzjoni tal-madwar (robots awtonomi, vetturi awtonomi, droni awtonomi)

                                    (iii)

                                    għall-intrapriżi li jużaw xi tip ta’ konnessjoni b’linja fissa tal-internet:

                                    (25)

                                    veloċità massima għat-tniżżil ikkuntrattata tal-aktar konnessjoni b’linja fissa veloċi tal-internet fil-firxiet: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    (iv)

                                    għall-intrapriżi li kellhom bejgħ bl-internet, fis-sena kalendarja preċedenti:

                                    (26)

                                    il-valur tal-bejgħ bl-internet ta’ oġġetti jew servizzi, jew il-perċentwal tal-fatturat totali ġġenerat mill-bejgħ bl-internet ta’ oġġetti jew servizzi, fis-sena kalendarja preċedenti

                                    (27)

                                    il-perċentwal tal-valur tal-bejgħ bl-internet iġġenerat mill-bejgħ bl-internet lil konsumaturi privati (min-Negozju għall-Konsumatur: B2C), fis-sena kalendarja preċedenti

                                    (28)

                                    il-perċentwal tal-valur tal-bejgħ bl-internet iġġenerat mill-bejgħ bl-internet lil intrapriżi oħra (minn Negozju għal Negozju: B2B) u lis-settur pubbliku (minn Negozju għall-Gvern: B2G), fis-sena kalendarja preċedenti

                                    (29)

                                    il-bejgħ bl-internet lill-konsumaturi li jinsabu fil-pajjiż tagħhom stess, fis-sena kalendarja preċedenti

                                    (30)

                                    il-bejgħ bl-internet lill-konsumaturi li jinsabu fi Stati Membri oħra, fis-sena kalendarja preċedenti

                                    (31)

                                    il-bejgħ bl-internet lill-konsumaturi li jinsabu fil-bqija tad-dinja, fis-sena kalendarja preċedenti

                                    (v)

                                    għall-intrapriżi li kellhom bejgħ bl-internet ta’ prodotti u servizzi permezz ta’ siti web jew apps tal-intrapriża u permezz ta’ siti web jew apps tas-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti:

                                    (32)

                                    il-perċentwal tal-valur tal-bejgħ bl-internet ta’ prodotti jew servizzi ġġenerati permezz tas-siti web jew tal-apps tal-intrapriża, fis-sena kalendarja preċedenti

                                    (33)

                                    il-perċentwal tal-valur tal-bejgħ bl-internet ta’ prodotti u servizzi ġġenerati permezz tas-siti web jew tal-apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti

                                    (vi)

                                    għall-intrapriżi li kellhom bejgħ bl-internet lil klijenti li jinsabu f’mill-inqas tnejn miż-żoni ġeografiċi li ġejjin: f’pajjiżhom stess, fi Stati Membri oħra jew fil-bqija tad-dinja, fis-sena kalendarja preċedenti:

                                    (34)

                                    il-perċentwal tal-valur tal-bejgħ bl-internet iġġenerat mill-bejgħ lill-konsumaturi li jinsabu fil-pajjiż tal-intrapriża, fis-sena kalendarja preċedenti

                                    (35)

                                    il-perċentwal tal-valur tal-bejgħ bl-internet iġġenerat mill-bejgħ lill-konsumaturi li jinsabu fi Stati Membri oħra, fis-sena kalendarja preċedenti

                                    (36)

                                    il-perċentwal tal-valur tal-bejgħ bl-internet iġġenerat mill-bejgħ lill-konsumaturi li jinsabu fil-bqija tad-dinja, fis-sena kalendarja preċedenti

                                    (vii)

                                    għall-intrapriżi li kellhom bejgħ bl-internet ma’ Stati Membri oħra, fis-sena kalendarja preċedenti:

                                    (37)

                                    id-diffikultajiet esperjenzati waqt il-bejgħ lil Stati Membri oħra: il-kostijiet għoljin tal-kunsinna jew ir-ritorn tal-prodotti, fis-sena kalendarja preċedenti

                                    (38)

                                    id-diffikultajiet esperjenzati waqt il-bejgħ lil Stati Membri oħra: id-diffikultajiet marbuta mar-riżoluzzjoni ta’ lmenti u tilwim, fis-sena kalendarja preċedenti

                                    (39)

                                    id-diffikultajiet esperjenzati waqt il-bejgħ lil Stati Membri oħra: l-adattar tat-tikkettar tal-prodott għall-bejgħ fi Stati Membri oħra, fis-sena kalendarja preċedenti

                                    (40)

                                    id-diffikultajiet esperjenzati waqt il-bejgħ lil Stati Membri oħra: in-nuqqas ta’ għarfien ta’ lingwi barranin għall-komunikazzjoni mal-konsumaturi fi Stati Membri oħra, fis-sena kalendarja preċedenti

                                    (41)

                                    id-diffikultajiet esperjenzati waqt il-bejgħ lil Stati Membri oħra: ir-restrizzjonijiet mill-imsieħba kummerċjali tal-intrapriża għall-bejgħ lil ċerti Stati Membri, fis-sena kalendarja preċedenti

                                    (42)

                                    id-diffikultajiet esperjenzati waqt il-bejgħ lil Stati Membri oħra: id-diffikultajiet relatati mas-sistema tal-VAT fi Stati Membri oħra (bħal inċertezza rigward it-trattament tal-VAT f’pajjiżi differenti), fis-sena kalendarja preċedenti

                                    (viii)

                                    għall-intrapriżi li kellhom bejgħ tat-tip EDI, fis-sena kalendarja preċedenti:

                                    (43)

                                    il-valur tal-bejgħ tat-tip EDI ta’ oġġetti jew servizzi, jew il-perċentwal tal-fatturat totali ġġenerat mill-bejgħ tat-tip EDI ta’ oġġetti jew servizzi, fis-sena kalendarja preċedenti

                                    (44)

                                    il-bejgħ permezz ta’ messaġġi tat-tip EDI lill-konsumaturi li jinsabu fil-pajjiż tal-intrapriża, fis-sena kalendarja preċedenti

                                    (45)

                                    il-bejgħ permezz ta’ messaġġi tat-tip EDI lill-konsumaturi li jinsabu fi Stati Membri oħra, fis-sena kalendarja preċedenti

                                    (46)

                                    il-bejgħ permezz ta’ messaġġi tat-tip EDI lill-konsumaturi li jinsabu fil-bqija tad-dinja, fis-sena kalendarja preċedenti

                                    (ix)

                                    għall-intrapriżi li jixtru servizzi tal-cloud computing li jintużaw bl-internet:

                                    (47)

                                    ix-xiri ta’ email bħala servizz tal-cloud computing

                                    (48)

                                    ix-xiri ta’ softwer tal-uffiċċju (bħall-proċessuri tat-testi jew spreadsheets) bħala servizz tal-cloud computing

                                    (49)

                                    ix-xiri ta’ softwer tal-finanzi jew tal-kontabbiltà bħala servizz tal-cloud computing;

                                    (50)

                                    ix-xiri ta’ applikazzjonijiet tas-softwer tal-Ippjanar tar-Riżorsi tal-Intrapriżi (ERP) bħala servizz tal-cloud computing

                                    (51)

                                    ix-xiri ta’ applikazzjonijiet tas-softwer għall-Ġestjoni tar-Relazzjonijiet mal-Klijenti (CRM) bħala servizz tal-cloud computing

                                    (52)

                                    ix-xiri ta’ applikazzjonijiet tas-softwer (bħal programm antivirus, kontrollur tal-aċċess għan-netwerk) jew servizz tal-cloud computing

                                    (53)

                                    ix-xiri tal-ospitar tal-bażi(jiet) tad-data tal-intrapriża bħala servizz tal-cloud computing

                                    (54)

                                    ix-xiri tal-ħżin tal-fajls bħala servizz tal-cloud computing;

                                    (55)

                                    ix-xiri tal-użu tal-qawwa komputazzjonali biex jitħaddem is-softwer tal-intrapriża stess bħala servizz tal-cloud computing

                                    (56)

                                    ix-xiri ta’ pjattaforma tal-komputazzjoni li tipprovdi ambjent ospitat għall-iżvilupp, l-ittestjar jew il-varar ta’ applikazzjoni (bħal moduli ta’ softwer li jistgħu jintużaw mill-ġdid, interfaċċa għall-ipprogrammar tal-applikazzjonijiet (APIs)) bħala servizz tal-cloud computing

                                    (x)

                                    għall-intrapriżi li jużaw tagħmir jew sistemi interkonnessi li jistgħu jiġu ssorveljati jew ikkontrollati mill-bogħod permezz tal-internet (l-Internet tal-Oġġetti):

                                    (57)

                                    għall-ġestjoni tal-konsum tal-enerġija (bħal miters, termostats jew bozoz (dwal) “intelliġenti”)

                                    (58)

                                    għas-sigurtà tal-binjiet (bħal sistemi ta’ alarms, detetturi tad-duħħan, serraturi tal-bibien jew kameras tas-sigurtà “intelliġenti”)

                                    (59)

                                    għall-proċessi ta’ produzzjoni (bħal sensuri jew tikketti RFID li huma mmonitorjati/ikkontrollati permezz tal-internet u li jintużaw biex jiġi mmonitorjat jew awtomatizzat il-proċess)

                                    (60)

                                    għall-ġestjoni tal-loġistika (bħal sensuri mmonitorjati/kkontrollati permezz tal-internet għall-intraċċar ta’ prodotti jew ta’ vetturi fil-ġestjoni tal-imħażen)

                                    (61)

                                    għall-manutenzjoni bbażata fuq il-kundizzjonijiet (bħal sensuri mmonitorjati/ikkontrollati permezz tal-internet biex jimmonitorjaw il-ħtiġijiet ta’ manutenzjoni ta’ magni jew vetturi)

                                    (62)

                                    għas-servizz tal-konsumatur (bħal kameras jew sensuri “intelliġenti” mmonitorjati/kkontrollati permezz tal-internet biex jimmonitorjaw l-attivitajiet tal-konsumaturi jew joffrulhom esperjenza ta’ xiri personalizzata)

                                    (63)

                                    għal skopijiet oħra

                                    (xi)

                                    Għall-intrapriżi li jużaw it-teknoloġiji tal-Intelliġenza Artifiċjali, li jirreferu speċifikament għall-varjabbli obbligatorji (18) u (24), l-iskop tal-użu:

                                    (64)

                                    għall-kummerċjalizzazzjoni jew għall-bejgħ (bħal chatbots ibbażati fuq l-ipproċessar tal-lingwaġġ naturali għall-appoġġ tal-konsumatur, it-tfassil ta' profil tal-konsumatur, l-ottimizzazzjoni tal-prezzijiet, l-offerti ta’ kummerċjalizzazzjoni personalizzati, l-analiżi tas-suq ibbażata fuq it-tagħlim awtomatiku)

                                    (65)

                                    għall-proċessi tal-produzzjoni (bħal manutenzjoni preventiva bbażata fuq it-tagħlim awtomatiku, għodod li jikklassifikaw jew isibu d-difetti fil-prodotti abbażi tal-viżjoni kompjuterizzata, droni awtonomi għas-sorveljanza tal-produzzjoni, kompiti ta’ sigurtà jew ta’ spezzjoni, xogħlijiet ta’ mmuntar imwettqa minn robots awtonomi)

                                    (66)

                                    għall-organizzazzjoni tal-proċessi ta’ amministrazzjoni tan-negozju (bħal assistenti virtwali tan-negozju bbażati fuq it-tagħlim awtomatiku u/jew l-ipproċessar tal-lingwaġġ naturali, il-konverżjoni mit-taħdit għat-test abbażi tal-għarfien tat-taħdit għall-abbozzar tad-dokumenti, l-ippjanar awtomatizzat jew l-iskedar ibbażat fuq it-tagħlim awtomatiku, it-traduzzjoni awtomatika.

                                    (67)

                                    għall-ġestjoni tal-intrapriżi (bħat-tagħlim awtomatiku għall-analiżi tad-data u għat-teħid ta’ deċiżjonijiet ta’ investiment u deċiżjonijiet oħra, it-tbassir tan-negozju bbażat fuq it-tagħlim awtomatiku, il-valutazzjoni tar-riskju bbażata fuq it-tagħlim awtomatiku)

                                    (68)

                                    għal-loġistika (bħal robots awtonomi għal soluzzjonijiet ta’ ġbir u ppakkjar fl-imħażen, ottimizzazzjoni tar-rotot ibbażata fuq it-tagħlim awtomatiku, robots awtonomi għat-trasport, l-intraċċar, id-distribuzzjoni u l-issortjar tal-pakketti, droni awtonomi għall-kunsinna tal-pakketti.

                                    (69)

                                    għas-sigurtà tal-ICT (bħall-għarfien tal-wiċċ ibbażat fuq il-viżjoni kompjuterizzata għall-awtentikazzjoni tal-utenti tal-ICT, l-identifikazzjoni u l-prevenzjoni ta’ attakki ċibernetiċi bbażati fuq it-tagħlim awtomatiku)

                                    (70)

                                    għall-ġestjoni tar-riżorsi umani jew ir-reklutaġġ (bħall-iskrinjar ta’ qabel l-għażla tal-kandidati, l-awtomatizzazzjoni tar-reklutaġġ ibbażata fuq it-tagħlim awtomatiku, it-tfassil ta' profil tal-impjegat jew l-analiżi ta’ prestazzjoni bbażata fuq it-tagħlim awtomatiku, chatbots ibbażati fuq l-ipproċessar tal-lingwaġġ naturali għar-reklutaġġ jew l-appoġġ tal-ġestjoni tar-riżorsi umani.

                        Varjabbli mhux obbligatorji

                                    (i)

                                    għall-intrapriżi li għandhom persuni impjegati u persuni li jaħdmu għal rashom b’aċċess għall-internet għal finijiet ta’ negozju:

                                    (1)

                                    il-forniment ta’ apparati portabbli li jippermettu konnessjoni mobbli mal-internet permezz ta’ networks tat-telefonija mobbli għal finijiet ta’ negozju

                                    (2)

                                    li għandhom sit web

                                    (ii)

                                    għall-intrapriżi li jipprovdu lill-persuni impjegati tagħhom u lill-persuni li jaħdmu għal rashom apparati portabbli li jippermettu konnessjoni mobbli tal-internet permezz ta’ networks tat-telefonija mobbli għal finijiet ta’ negozju:

                                    (3)

                                    l-għadd ta’ persuni impjegati u persuni li jaħdmu għal rashom, jew il-persentaġġ tat-total tal-persuni impjegati u persuni li jaħdmu għal rashom li jużaw tagħmir portabbli mogħti mill-intrapriża li jippermetti konnessjoni tal-internet permezz ta’ networks tat-telefonija mobbli għal finijiet tan-negozju

                                    (iii)

                                    għall-intrapriżi li għandhom sit web:

                                    (4)

                                    is-sit web tal-intrapriża għandu deskrizzjoni tal-oġġetti jew tas-servizzi, informazzjoni dwar il-prezzijiet

                                    (5)

                                    is-sit web tal-intrapriża għandu ordnijiet jew riżervazzjonijiet jew ibbukkjar online, bħal pereżempju basket tax-xiri

                                    (6)

                                    is-sit web tal-intrapriża għandu l-possibbiltà li l-viżitaturi jippersonalizzaw jew jiddisinjaw l-oġġetti jew is-servizzi online

                                    (7)

                                    is-sit web tal-intrapriża għandu t-traċċar jew l-istatus tal-ordnijiet magħmulin

                                    (8)

                                    is-sit web tal-intrapriża għandu kontenut ippersonalizzat fuq is-sit web għall-viżitaturi regolari/rikorrenti

                                    (9)

                                    is-sit web tal-intrapriża għandu ħoloq jew referenzi għall-profili tal-midja soċjali tal-intrapriża

                                    (iv)

                                    għall-intrapriżi li kellhom bejgħ bl-internet permezz ta’ siti web jew apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti:

                                    (10)

                                    l-għadd ta’ swieq tal-kummerċ elettroniku li permezz tagħhom l-intrapriża kellha bejgħ bl-internet fis-sena kalendarja preċedenti: wieħed, tnejn, aktar minn tnejn;

                                    (v)

                                    għall-intrapriżi li kellhom bejgħ bl-internet permezz ta’ żewġt iswieq tal-kummerċ elettroniku jew aktar, fis-sena kalendarja preċedenti:

                                    (11)

                                    informazzjoni jekk aktar minn nofs il-fatturat mis-swieq tal-kummerċ elettroniku kien iġġenerat minn suq wieħed biss tal-kummerċ elettroniku, fis-sena kalendarja preċedenti

                                    (vi)

                                    Għall-intrapriżi li jużaw it-teknoloġiji tal-Intelliġenza Artifiċjali, li jirreferu speċifikament għall-varjabbli obbligatorji (18) u (24):

                                    (12)

                                    l-użu ta’ softwer tal-Intelliġenza Artifiċjali jew ta’ sistemi żviluppati mill-impjegati proprji (inklużi dawk impjegati f’intrapriżi prinċipali jew affiljati)

                                    (13)

                                    l-użu ta’ softwer tal-Intelliġenza Artifiċjali kummerċjali jew sistemi mmodifikati mill-impjegati proprji (inklużi dawk impjegati f’intrapriżi prinċipali jew affiljati)

                                    (14)

                                    l-użu ta’ softwer tal-Intelliġenza Artifiċjali b’sors miftuħ jew sistemi mmodifikati mill-impjegati proprji (inkluż dawk impjegati f’intrapriżi prinċipali jew affiljati)

                                    (15)

                                    l-użu ta’ softwer tal-Intelliġenza Artifiċjali kummerċjali jew sistemi mixtrija lesti biex jintużaw (inklużi l-eżempji fejn tkun diġà ġiet inkorporata fl-oġġett jew fis-sistema mixtrija)

                                    (16)

                                    l-użu ta’ softwer tal-Intelliġenza Artifiċjali jew sistemi żviluppati jew immodifikati minn fornituri esterni kkuntrattati

                                    (vii)

                                    Għall-intrapriżi li ma użaw l-ebda teknoloġiji tal-Intelliġenza Artifiċjali, li jirreferu speċifikament għall-varjabbli obbligatorji (18) u (24):

                                    (17)

                                    kunsiderazzjoni tal-użu tat-teknoloġiji tal-Intelliġenza Artifiċjali, li jirreferu speċifikament għall-varjabbli obbligatorji (18) u (24)

                                    (viii)

                                    Għall-intrapriżi li ma użaw l-ebda teknoloġiji tal-Intelliġenza Artifiċjali iżda li kkunsidraw l-użu tagħhom, li jirreferu speċifikament għall-varjabbli obbligatorji (18) u (24):

                                    (18)

                                    It-teknoloġiji tal-Intelliġenza Artifiċjali li ma ntużawx għax il-kostijiet kienu għoljin wisq

                                    (19)

                                    It-teknoloġiji tal-Intelliġenza Artifiċjali li ma ntużawx minħabba nuqqas ta’ għarfien espert rilevanti fl-intrapriża

                                    (20)

                                    It-teknoloġiji tal-Intelliġenza Artifiċjali li ma ntużawx minħabba inkompatibbiltà ma’ tagħmir, softwer jew sistemi eżistenti

                                    (21)

                                    It-teknoloġiji tal-Intelliġenza Artifiċjali li ma ntużawx minħabba d-diffikultajiet bid-disponibbiltà jew il-kwalità tad-data meħtieġa

                                    (22)

                                    It-teknoloġiji tal-Intelliġenza Artifiċjali li ma ntużawx minħabba tħassib dwar il-ksur tal-protezzjoni tad-data u l-privatezza

                                    (23)

                                    l-użu tat-teknoloġiji tal-intelliġenza artifiċjali li ma ntużawx minħabba nuqqas ta’ ċarezza dwar il-konsegwenzi ġuridiċi (bħar-responsabbiltà f’każ ta’ dannu kkawżat mill-użu tal-Intelliġenza Artifiċjali)

                                    (24)

                                    It-teknoloġiji tal-Intelliġenza Artifiċjali li ma ntużawx minħabba kunsiderazzjonijiet etiċi

                                    (25)

                                    It-teknoloġiji tal-Intelliġenza Artifiċjali li ma ntużawx minħabba li mhumiex utli għall-intrapriża

                        Unità tal-kejl

                        Ċifri assoluti, minbarra l-karatteristiċi relatati mal-fatturat fil-munita nazzjonali (eluf) jew perċentwal tal-fatturat (totali)

                        Popolazzjoni statistika

                           Kopertura tal-attività:

                        NACE it-Taqsimiet C sa J, L sa N u l-grupp 95.1

                           Kopertura tal-klassijiet tad-daqs:

                        Intrapriżi b’10 persuni impjegati u persuni li jaħdmu għal rashom jew aktar. Intrapriżi b’inqas minn 10 persuni impjegati u persuni li jaħdmu għal rashom jistgħu jiġu koperti b’mod fakultattiv

                        Analiżijiet

                           Analiżi statistika skont l-attività

                           għall-kalkolu tal-aggregati nazzjonali:

                                    —

                                    l-aggregati tat-taqsimiet u l-gruppi tan-NACE C+D+E+F+G+H+I+J+L+M+N+95.1, D+E

                                    —

                                    it-taqsimiet tan-NACE: C, F, G, H, I, J, L, M, N

                                    —

                                    id-diviżjonijiet tan-NACE: 47, 55

                                    —

                                    l-aggregati tad-diviżjonijiet tan-NACE: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33

                                    —

                                    aggregati tad-diviżjonijiet u tal-gruppi: 26.1+26.2+26.3+26.4+26.8+46.5+58.2+61+62+63.1+95.1

                           għall-kontribuzzjoni lit-totali Ewropej biss

                                    —

                                    it-taqsimiet tan-NACE D, E

                                    —

                                    id-diviżjonijiet tan-NACE: 19, 20, 21, 26, 27, 28, 45, 46, 61, 72, 79

                                    —

                                    il-grupp tan-NACE 95.1

                                    —

                                    l-aggregati tad-diviżjonijiet tan-NACE: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82

                           Il-klassi tad-daqs tal-għadd ta’ persuni impjegati u persuni li jaħdmu għal rashom: 10+, 10-49, 50-249, 250+; fakultattiv: 0-9, 0-1, 2-9

                        Skadenza għat-trażmissjoni tad-data

                        il-5 ta’ Ottubru 2021


title: Regolament ta’ Implimentazzjoni tal-Kummissjoni (UE) 2020/1033 tal-15 ta’ Lulju 2020 dwar it-tiġdid tal-awtorizzazzjoni tal-L-arġinina prodotta mill-Corynebacterium glutamicum ATCC 13870 u l-awtorizzazzjoni tal-L-arġinina prodotta mill-Corynebacterium glutamicum KCCM 80182 bħala addittivi fl-għalf għall-ispeċijiet kollha tal-annimali, u li jħassar ir-Regolament (KE) Nru 1139/2007 (Test b’rilevanza għaż-ŻEE)

text:
                  16.7.2020

                  MT

                  Il-Ġurnal Uffiċjali tal-Unjoni Ewropea

                  L 227/27

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1033
         tal-15 ta’ Lulju 2020
         dwar it-tiġdid tal-awtorizzazzjoni tal-L-arġinina prodotta mill-Corynebacterium glutamicum ATCC 13870 u l-awtorizzazzjoni tal-L-arġinina prodotta mill-Corynebacterium glutamicum KCCM 80182 bħala addittivi fl-għalf għall-ispeċijiet kollha tal-annimali, u li jħassar ir-Regolament (KE) Nru 1139/2007
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:

                     (1)

                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti u għat-tiġdid ta’ tali awtorizzazzjoni.

                     (2)

                     L-arġinina prodotta mill-Corynebacterium glutamicum ATCC 13870 ġiet awtorizzata għal 10 snin bħala addittiv fl-għalf għall-ispeċijiet kollha tal-annimali permezz tar-Regolament tal-Kummissjoni (KE) Nru 1139/2007 (2).

                     (3)

                     Skont l-Artikolu 14 tar-Regolament (KE) Nru 1831/2003, tressqet applikazzjoni għat-tiġdid tal-awtorizzazzjoni tal-L-arġinina prodotta mill-Corynebacterium glutamicum ATCC 13870 bħala addittiv fl-għalf għall-ispeċi kollha tal-annimali, bit-talba li dan l-addittiv jiġi kklassifikat fil-kategorija tal-addittivi “addittivi nutrittivi”, fil-grupp funzjonali “amminoaċidi, l-imluħa u l-analogi tagħhom”. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 14(2) tar-Regolament (KE) Nru 1831/2003 u kienet tinkludi talba biex tinbidel id-denominazzjoni tal-varjetà għall-Corynebacterium glutamicum NITE SD 00285.

                     (4)

                     F’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-L-arġinina prodotta mill-Corynebacterium glutamicum KCCM 80182 bħala addittiv fl-għalf għall-użu fl-għalf u fl-ilma għax-xorb għall-ispeċijiet kollha tal-annimali. Din l-applikazzjoni tikkonċerna l-awtorizzazzjoni tal-L-arġinina prodotta mill-Corynebacterium glutamicum KCCM 80182 bħala addittiv fl-għalf għall-ispeċijiet kollha tal-annimali biex jiġi kklassifikat fil-kategorija tal-addittivi “addittivi nutrittivi” il-grupp funzjonali “amminoaċidi, l-imluħ u l-analogi tagħhom” u fil-kategorija tal-addittivi “addittivi sensorji”, il-grupp funzjonali “komposti aromatizzanti”. Ma’ din l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

                     (5)

                     Fl-opinjonijiet tagħha tat-3 ta’ April 2019 (3) u tal-14 ta’ Mejju 2019 (4), l-Awtorità Ewropea dwar is-Sigurtà tal-Ikel (“l-Awtorità”) ikkonkludiet li, fil-kundizzjonijiet tal-użu proposti, l-L-arġinina prodotta mill-Corynebacterium glutamicum NITE SD 00285 u mill-Corynebacterium glutamicum KCCM 80182 ma għandhiex effett avvers fuq is-saħħa tal-annimali, is-saħħa tal-konsumatur jew fuq l-ambjent. Iddikjarat ukoll li l-arġinina prodotta mill-Corynebacterium glutamicum NITE SD 00285 hija irritanti għall-ġilda, korrużiva għall-għajnejn u ta’ periklu għall-inalazzjoni. Dwar l-L-arġinina prodotta mill-Corynebacterium glutamicum KCCM 80182, hija ddikjarat li hija korrużiva għall-ġilda u għall-għajnejn. Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati effetti avversi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet ukoll li l-addittiv huwa sors effettiv tal-amminoaċidu arġinina għall-ispeċijiet kollha tal-annimali u li biex l-L-arġinina bħala suppliment ikun effikaċi għalkollox fir-ruminanti, jenħtieġ li jiġi protett mid-degradazzjoni fil-kirxa.

                     (6)

                     Fl-opinjoni tagħha dwar l-L-arġinina prodotta mill-Corynebacterium glutamicum KCCM 80182, l-Awtorità esprimiet preokkupazzjoni dwar is-sikurezza tal-amministrazzjoni orali simultanja tal-amminoaċidu permezz tal-ilma għax-xorb u l-għalf. Madankollu, l-Awtorità ma pproponietx kontenut massimu għal-L-arġinina. Barra minn hekk, l-Awtorità tirrakkomanda s-supplimentazzjoni bl-L-arġinina f’ammonti adatti. Għalhekk, fil-każ tas-supplimentazzjoni bl-L-arġinina permezz tal-ilma għax-xorb, jixraq li l-utent jiġi allertat biex iqis il-provvista djetika bl-amminoaċidi essenzjali u kundizzjonalment essenzjali kollha.

                     (7)

                     Jenħtieġ li jiġu previsti restrizzjonijiet u kundizzjonijiet biex jippermettu kontroll aħjar tal-L-arġinina meta jintużaw bħala aromatizzanti. Għal-L-arġinina użata bħala aromatizzant, fuq it-tikketta jenħtieġ jiġi indikat il-kontentu rakkomandat. Fejn dan il-kontenut jinqabeż, fuq it-tikketta tal-pretaħlitiet jenħtieġ li tiġi indikata ċerta informazzjoni.

                     (8)

                     Fir-rigward tal-użu tal-L-arġinina bħala aromatizzant, l-Awtorità tiddikjara li ma hemmx bżonn iżjed provi tal-effikaċja tiegħu meta s-sustanza tintuża fil-livell tad-doża rakkomandata. L-użu tal-L-arġinina bħala kompost aromatizzant mhuwiex awtorizzat fl-ilma tax-xorb. Fid-doża rrakkomandata, l-L-arġinina bħala kompost aromatizzant x’aktarx li fiha l-ebda preokkupazzjoni fir-rigward tal-provvista djetika bl-amminoaċidi essenzjali u kundizzjonalment essenzjali kollha.

                     (9)

                     L-Awtorità ma tqisx li hemm bżonn ta’ rekwiżiti speċifiċi għall-monitoraġġ ta’ wara t-tqegħid fis-suq. Ivverifikat ukoll ir-rapporti dwar il-metodu ta’ analiżi tal-addittiv tal-għalf fl-għalf li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.

                     (10)

                     Il-valutazzjoni tal-L-arġinina prodotta mill-Corynebacterium glutamicum NITE SD 00285 u mill-Corynebacterium glutamicum KCCM 80182 turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ dan l-addittiv jenħtieġ li jiġi awtorizzat kif speċifikat fl-Anness ta’ dan ir-Regolament.

                     (11)

                     B’konsegwenza tat-tiġdid tal-awtorizzazzjoni tal-L-arġinina prodotta mill-Corynebacterium glutamicum ATCC 13870 bħala addittiv fl-għalf bil-kundizzjonijiet stipulati fl-Anness ta’ dan ir-Regolament, jenħtieġ li jitħassar ir-Regolament (KE) Nru 1139/2007.

                     (12)

                     Billi r-raġunijiet ta’ sikurezza ma jitolbux l-applikazzjoni immedjata tal-modifiki fil-kundizzjonijiet tal-awtorizzazzjoni għal-L-arġinina prodotta mill-Corynebacterium glutamicum ATCC 13870, huwa xieraq li l-partijiet interessati jingħataw perjodu tranżizzjonali biex iħejju ruħhom ħalli jissodisfaw ir-rekwiżiti l-ġodda li jirriżultaw mit-tiġdid tal-awtorizzazzjoni.

                     (13)

                     Il-fatt li l-użu tal-L-arġinina mhuwiex awtorizzat bħala aroma fl-ilma tax-xorb ma jipprekludix l-użu tiegħu fl-għalf kompost li jiġi amministrat permezz tal-ilma.

                     (14)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1

               1.   L-awtorizzazzjoni tal-L-arġinina prodotta mill-Corynebacterium glutamicum ATCC 13870, li tappartjeni fil-kategorija tal-addittivi “addittivi nutrittivi” u fil-grupp funzjonali “amminoaċidi, l-imluħ u l-analogi tagħhom”, qed tiġġedded bil-kundizzjonijiet stipulati fl-Anness.

               2.   L-arġinina prodotta mill-Corynebacterium glutamicum KCCM 80182, li tappartjeni fil-kategorija tal-addittivi “addittivi nutrittivi” u fil-grupp funzjonali “amminoaċidi, l-imluħ u l-analogi tagħhom”, u fil-kategorija tal-addittivi “addittivi sensorji”, fil-grupp funzjonali “komposti aromatizzant” hija awtorizzata bħala addittiv fin-nutriment tal-annimali bil-kundizzjonijiet stipulati fl-Anness.

            Artikolu 2

               1.   L-L-arġinina prodotta mill-Corynebacterium glutamicum ATCC 13870 u pretaħlitiet li jkun fihom minnu, li jkunu prodotti u ttikkettati qabel il-5 ta’ Frar 2021 f’konformità mar-regoli applikabbli qabel il-5 ta’ Awwissu 2020 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti.

               2.   Il-materjali tal-għalf u l-għalf kompost li fihom is-sustanzi msemmija fil-punt 1, li jiġu prodotti u ttikkettati qabel il-5 ta’ Awwissu 2021 f’konformità mar-regoli applikabbli qabel [il-5 ta’ Awwissu 2020 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk ikunu maħsuba għall-annimali li jipproduċu l-ikel.

               3.   Il-materjali tal-għalf u l-għalf kompost li fihom is-sustanzi msemmija fil-punt 1, li jiġu prodotti u ttikkettati qabel il-5 ta’ Awwissu 2022 f’konformità mar-regoli applikabbli qabel il-5 ta’ Awwissu 2020 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk ikunu maħsuba għall-annimali li ma jipproduċux l-ikel.

            Artikolu 3
            Ir-Regolament (KE) Nru 1139/2007 jitħassar.

            Artikolu 4
            Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Lulju 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 268, 18.10.2003, p. 29.

            (2)  Ir-Regolament tal-Kummissjoni (KE) Nru 1139/2007 tal-1 ta’ Ottubru 2007 dwar l-awtorizzazzjoni ta’ L-arginine bħala addittiv fl-għalf (ĠU L 256, 2.10.2007, p. 11).

            (3)  EFSA Journal 2019;17(5):5696.

            (4)  EFSA Journal 2019;17(6):5720.

            ANNESS

                           Numru ta’ identifikazzjoni tal-addittiv

                           Isem id-detentur tal-awtorizzazzjoni

                           Addittiv

                           Kompożizzjoni, formula kimika, deskrizzjoni, metodu analitiku.

                           Speċi jew kategorija tal-annimal

                           Età massima

                           Kontenut minimu

                           Kontenut massimu

                           Dispożizzjonijiet oħra

                           Tmiem il-perjodu ta’ awtorizzazzjoni

                           mg/kg ta’ għalf komplet b’kontenut ta’ umdità ta’ 12 %

                           Kategorija ta’ addittivi nutrittivi. Grupp funzjonali: aċidi amminiċi, l-imluħ u l-analogi tagħhom.

                        3c364

                        -

                        L-arġinina

                           Kompożizzjoni addittiva:

                        Trab b’kontenut minimu tal-L-arġinina ta’ 98 % (fuq il-bażi ta’ materja niexfa) u kontenut massimu ta’ ilma ta’ 15 %

                        L-ispeċijiet kollha ta’ annimali

                        -

                        -

                        -

                                    1.

                                    L-arġinina tista’ titqiegħed fis-suq u tintuża bħala addittiv fil-forma ta’ preparazzjoni.

                                    2.

                                    Fl-istruzzjonijiet għall-użu tal-addittiv u tal-pretaħlitiet, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.

                                    3.

                                    Il-kontenut ta’ umdità għandu jkun indikat fuq it-tikketta tal-addittiv.

                                    4.

                                    Għall-utenti tal-addittiv u tal-pretaħlitiet, l-operaturi tan-negozji tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji potenzjali għall-għajnejn, għall-ġilda u mill-inalazzjoni. Meta dawn ir-riskji ma jkunux jistgħu jiġu eliminati jew imnaqqsa għal-livell minimu bi proċeduri u miżuri ta’ dan it-tip, l-addittiv u l-pretaħlita għandhom jintużaw b’tagħmir ta’ protezzjoni personali.

                        Il-5 ta’ Awwissu 2030

                           Karatterizzazzjoni tas-sustanza attiva:

                        L-arġinina (aċidu (S)-2-ammino-5-gwanidinopentanojku) prodotta bil-fermentazzjoni ta’ Corynebacterium glutamicum NITE SD 00285.
                        Formula kimika: C6H14N4O2
                        Numru CAS: 74-79-3

                           Il-metodu analitiku
                            (1):
                        Għall-identifikazzjoni tal-L-arġinina fl-addittiv tal-għalf:

                                    —

                                    Il-Codex tal-Kimiċi tal-Ikel “Monografija tal-L-arġinina”

                              Għall-kwantifikazzjoni tal-arġinina fl-addittiv fl-għalf:

                                    —

                                    kromatografija bi skambju tal-joni flimkien ma’ derivatizzazzjoni postkolonna u detezzjoni fotometrika (IEC-VIS)

                              Għall-kwantifikazzjoni tal-arġinina fil-pretaħlitiet, fl-għalf kompost u fil-materjali tal-għalf:

                                    —

                                    Kromatografija bi skambju ta’ joni abbinata ma’ derivatizzazzjoni postkolonna u detezzjoni fotometrika (IEC-VIS) – ir-Regolament tal-Kummissjoni (KE) Nru 152/2009 (l-Anness III, F)

                        3c362

                        -

                        L-arġinina

                           Kompożizzjoni addittiva:

                        Trab b’kontenut minimu tal-L-arġinina ta’ 98 % (fuq il-bażi ta’ materja niexfa) u kontenut massimu ta’ 0,5 % ilma

                        L-ispeċijiet kollha ta’ annimali

                        -

                        -

                        -

                                    1.

                                    L-arġinina tista’ titqiegħed fis-suq u tintuża bħala addittiv fil-forma ta’ preparazzjoni.

                                    2.

                                    L-addittiv jista’ jintuża fl-ilma tax-xorb.

                                    3.

                                    Fl-istruzzjonijiet għall-użu tal-addittiv u tal-pretaħlitiet għandhom jiġu indikati l-kundizzjonijiet tal-ħażna u l-istabbiltà waqt it-trattament bis-sħana u l-istabbiltà fl-ilma tax-xorb.

                                    4.

                                    Fuq it-tikketta tal-addittiv u tal-pretaħlita trid issir id-dikjarazzjoni li ġejja: “Jenħtieġ li fil-każ tas-supplimentazzjoni bl-L-arġinina, b’mod partikolari permezz tal-ilma tax-xorb, jitqiesu l-aċidi amminiċi essenzjali u kundizzjonalment essenzjali kollha, biex jiġu evitati l-iżbilanċi.”

                                    5.

                                    Għall-utenti tal-addittiv u tal-pretaħlita, l-operaturi tan-negozju tal-għalf għandhom jistabbilixxu proċeduri operazzjonali u miżuri organizzattivi biex jindirizzaw ir-riskji potenzjali għall-ġilda u għall-għajnejn. Meta dawn ir-riskji ma jkunux jistgħu jiġu eliminati jew imnaqqsa għal-livell minimu bi proċeduri u miżuri ta’ dan it-tip, l-addittiv u l-pretaħlita għandhom jintużaw b’tagħmir ta’ protezzjoni personali.

                        Il-5 ta’ Awwissu 2030

                           Karatterizzazzjoni tas-sustanza attiva:

                        L-arġinina (aċidu (S)-2-ammino-5-gwanidinopentanojku) prodotta bil-fermentazzjoni ta’ Corynebacterium glutamicum KCCM 80182
                        Formula kimika: C6H14N4O2
                        Numru CAS: 74-79-3

                           Il-metodu analitiku
                            (2):
                        Għall-identifikazzjoni tal-L-arġinina fl-addittiv tal-għalf:

                                    —

                                    Il-Codex tal-Kimiċi tal-Ikel “Monografija tal-L-arġinina”

                              Għall-kwantifikazzjoni tal-arġinina fl-addittiv tal-għalf u fl-ilma:

                                    —

                                    kromatografija bi skambju tal-joni flimkien ma’ derivatizzazzjoni postkolonna u detezzjoni fotometrika (IEC-VIS)

                              Għall-kwantifikazzjoni tal-arġinina fil-pretaħlitiet, fl-għalf kompost u fil-materjali tal-għalf:

                                    —

                                    Kromatografija bi skambju ta’ joni abbinata ma’ derivatizzazzjoni postkolonna u detezzjoni fotometrika (IEC-VIS) – ir-Regolament tal-Kummissjoni (KE) Nru 152/2009 (l-Anness III, F)

                           Kategorija: Addittivi sensorji. Grupp funzjonali: Komposti aromatizzanti

                        3c362

                        -

                        L-arġinina

                           Kompożizzjoni addittiva:

                        Trab b’kontenut minimu tal-L-arġinina ta’ 98 % (fuq il-bażi ta’ materja niexfa) u kontenut massimu ta’ 0,5 % ilma

                        L-ispeċijiet kollha ta’ annimali

                        -

                        -

                                    1.

                                    L-arġinina tista’ titqiegħed fis-suq u tintuża bħala addittiv fil-forma ta’ preparazzjoni.

                                    2.

                                    L-addittiv għandu jiġi inkorporat fl-għalf fil-forma ta’ pretaħlita.

                                    3.

                                    Fl-istruzzjonijiet għall-użu tal-addittiv u tal-pretaħlitiet, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.

                                    4.

                                    Fuq it-tikketta tal-addittiv għandu jiġi indikat dan li ġej:
                                    “Il-kontenut massimu rrakkomandat tas-sustanza attiva fl-għalf komplet b’kontenut ta’ umdità ta’ 12 %: 25 mg/kg”

                                    5.

                                    Il-grupp funzjonali, in-numru ta’ identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tal-pretaħlitiet u fuq it-tikketti tal-materjali tal-għalf u tal-għalf kompost, jekk il-kontenut li ġej tas-sustanza attiva f’għalf komplet b’kontenut ta’ ndewwa ta’ 12 % ikun maqbuż: 25 mg/kg.

                                    6.

                                    Għall-utenti tal-addittiv u tal-pretaħlita, l-operaturi tan-negozju tal-għalf għandhom jistabbilixxu proċeduri operazzjonali u miżuri organizzattivi biex jindirizzaw ir-riskji potenzjali għall-ġilda u għall-għajnejn. Meta dawn ir-riskji ma jkunux jistgħu jiġu eliminati jew imnaqqsa għal-livell minimu bi proċeduri u miżuri ta’ dan it-tip, l-addittiv u l-pretaħlita għandhom jintużaw b’tagħmir ta’ protezzjoni personali.

                        Il-5 ta’ Awwissu 2030

                           Karatterizzazzjoni tas-sustanza attiva:

                        L-arġinina (aċidu (S)-2-ammino-5-gwanidinopentanojku) prodotta bil-fermentazzjoni ta’ Corynebacterium glutamicum KCCM 80182
                        Formula kimika: C6H14N4O2
                        Numru CAS: 74-79-3
                        Flavis 17.003

                           Il-metodu analitiku
                            (3):
                        Għall-identifikazzjoni tal-L-arġinina fl-addittiv tal-għalf:

                                    —

                                    Il-Codex tal-Kimiċi tal-Ikel “Monografija tal-L-arġinina”

                              Għall-kwantifikazzjoni tal-arġinina fl-addittiv fl-għalf:

                                    —

                                    kromatografija bi skambju tal-joni flimkien ma’ derivatizzazzjoni postkolonna u detezzjoni fotometrika (IEC-VIS)

                              Għall-kwantifikazzjoni tal-arġinina fil-pretaħlitiet, fl-għalf kompost u fil-materjali tal-għalf:

                                    —

                                    kromatografija bi skambju tal-joni abbinata ma’ derivatizzazzjoni postkolonna u detezzjoni fotometrika (IEC-VIS): ir-Regolament tal-Kummissjoni (KE) Nru 152/2009 (l-Anness III, F).

               (1)  Id-dettalji tal-metodi analitiċi jinsabu fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports

               (2)  Id-dettalji tal-metodi analitiċi jinsabu fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports

               (3)  Id-dettalji tal-metodi analitiċi jinsabu fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports


title: Regolament ta’ Implimentazzjoni tal-Kummissjoni (UE) 2020/1034 tal-15 ta’ Lulju 2020 li jikkonċerna l-awtorizzazzjoni ta’ preparazzjoni ta’ endo-1,4-beta-ksilanażi prodotta bl-Aspergillus oryzae (DSM 26372) bħala addittiv tal-għalf għat-tiġieġ tal-bajd (detentur tal-awtorizzazzjoni DSM Nutritional Products Ltd rappreżentat minn DSM Nutritional Products Sp. Z o.o) (Test b’rilevanza għaż-ŻEE)

text:
                  16.7.2020

                  MT

                  Il-Ġurnal Uffiċjali tal-Unjoni Ewropea

                  L 227/34

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1034
         tal-15 ta’ Lulju 2020
         li jikkonċerna l-awtorizzazzjoni ta’ preparazzjoni ta’ endo-1,4-beta-ksilanażi prodotta bl-Aspergillus oryzae (DSM 26372) bħala addittiv tal-għalf għat-tiġieġ tal-bajd (detentur tal-awtorizzazzjoni DSM Nutritional Products Ltd rappreżentat minn DSM Nutritional Products Sp. Z o.o)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:

                     (1)

                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.

                     (2)

                     F’konformità mal-Artikolu 7 tar-Regolament (KE) Nru 1831/2003, ġiet ippreżentata applikazzjoni għall-awtorizzazzjoni ta’ preparazzjoni tal-endo-1,4-beta-ksilanażi prodotta bl-Aspergillus oryzae (DSM 26372). Flimkien ma’ dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) ta’ dak ir-Regolament.

                     (3)

                     Din l-applikazzjoni tikkonċerna l-awtorizzazzjoni ta’ preparazzjoni ta’ endo-1,4-beta-ksilanażi prodotta bl-Aspergillus oryzae (DSM 26372) bħala addittiv tal-għalf għat-tiġieġ tal-bajd, li trid tiġi kklassifikata fil-kategorija tal-addittivi “addittivi żootekniċi”.

                     (4)

                     Fl-opinjonijiet tagħha tas-26 ta’ Settembru 2017 (2) u tat-13 ta’ Novembru 2019 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti tal-użu, il-preparazzjoni tal-endo-1,4-beta-ksilanażi prodotta bl-Aspergillus oryzae (DSM 26372) ma fihiex effett avvers fuq is-saħħa tal-annimali, is-sikurezza tal-konsumatur jew l-ambjent. Ikkonkludiet ukoll li l-addittiv huwa kkunsidrat bħala sensitizzatur respiratorju potenzjali u li ma setgħet issir l-ebda konklużjoni dwar il-potenzjal ta’ sensitizzazzjoni dermali mill-addittiv. Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati effetti avversi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet ukoll li l-addittiv wera li kellu effett fit-titjib tal-prestazzjoni tat-tiġieġ tal-bajd. L-Awtorità ma tqisx li hemm bżonn ta’ rekwiżiti speċifiċi għas-sorveljanza ta’ wara t-tqegħid fis-suq. Ivverifikat ukoll ir-rapport dwar il-metodu ta’ analiżi tal-addittiv tal-għalf fl-għalf li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.

                     (5)

                     Il-valutazzjoni tal-preparazzjoni tal-endo-1,4-beta-ksilanażi prodotta bl-Aspergillus oryzae (DSM 26372) turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ dik il-preparazzjoni jenħtieġ li jiġi awtorizzat kif speċifikat fl-Anness ta’ dan ir-Regolament.

                     (6)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Il-preparazzjoni speċifikata fl-Anness, li tifforma parti mill-kategorija tal-addittivi “addittivi żootekniċi” u mill-grupp funzjonali “sustanzi li jtejbu d-diġestibbiltà”, hija awtorizzata bħala addittiv fl-għalf tal-annimali kif stabbilit fl-Anness.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Lulju 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 268, 18.10.2003, p. 29.

            (2)  EFSA Journal 2017;15(10):5020.

            (3)  EFSA Journal 2019;17(11):5919.

            ANNESS

                           Numru ta’ identifikazzjoni tal-addittiv

                           Isem id-detentur tal-awtorizzazzjoni

                           Addittiv

                           Kompożizzjoni, formula kimika, deskrizzjoni, metodu analitiku

                           Speċi jew kategorija tal-annimali

                           Età massima

                           Kontenut minimu

                           Kontenut massimu

                           Dispożizzjonijiet oħra

                           Tmiem il-perjodu ta’ awtorizzazzjoni

                           Unitajiet ta’ attività għal kull kg ta’ għalf komplet b’kontenut ta’ ndewwa ta’ 12 %

                           Kategorija ta’ addittivi żootekniċi. Grupp funzjonali: sustanzi li jtejbu d-diġestibbiltà.

                        4a1607i

                        DSM Nutritional Products Ltd rappreżentat minn DSM Nutritional Products Sp. Z o.o

                        Endo-1,4-beta-ksilanażi
                        (EC 3.2.1.8)

                              Kompożizzjoni tal-addittiv

                        Preparazzjoni tal-endo-1,4-beta-ksilanażi (EC 3.2.1.8) prodotta bl-Aspergillus oryzae (DSM 26372) b’attività minima ta’:
                        Forma solida: 1 000  FXU  (1)/g
                        Forma likwida: 650 FXU/ml

                        Tiġieġ tal-bajd

                        -

                        100 FXU

                        -

                                    1.

                                    Fl-istruzzjonijiet għall-użu tal-addittiv u tat-taħlita lesta minn qabel, għandhom jiġu indikati l-kundizzjonijiet tal-ħżin u tal-istabbiltà għat-trattament bis-sħana.

                                    2.

                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operazzjonali u miżuri organizzattivi biex jindirizzaw ir-riskji potenzjali li jirriżultaw mill-użu tagħhom. Meta dawk ir-riskji ma jistgħux jiġu eliminati jew jitnaqqsu għal livell minimu permezz ta’ tali proċeduri u miżuri, l-addittiv u t-taħlitiet lesti minn qabel għandhom jintużaw b’tagħmir personali protettiv, inkluż b’protezzjoni għall-ġilda, għall-għajnejn u għan-nifs.

                        5.8.2030

                              Karatterizzazzjoni tas-sustanza attiva

                        Endo-1,4-beta-ksilanażi (EC 3.2.1.8) prodotta bl-Aspergillus oryzae (DSM 26372)

                              Metodu analitiku

                            (2)

                        Għall-kwantifikazzjoni tal-endo-1,4-beta-ksilanażi prodotta bl-Aspergillus oryzae (DSM 26372) fl-addittiv tal-għalf:

                                    —

                                    il-metodu kolorimetriku li jkejjel il-kompost kimiku prodott bl-aċidu dinitrosaliċiliku (DNSA) u l-frazzjonijiet ksilosiliċi rilaxxati mill-azzjoni tal-ksilanażi fuq l-arabinoksilan.

                              Għall-kwantifikazzjoni tal-endo-1,4-beta-ksilanażi prodotta bl-Aspergillus oryzae (DSM 26372) fit-taħlitiet lesti minn qabel u fl-addittivi tal-għalf:

                                    —

                                    il-metodu kolorimetriku li jkejjel il-kolorant solubbli fl-ilma rilaxxat bl-azzjoni tal-ksilanażi mill-ażo-ksilan tal-ħafur/tal-ispelt evidenzjat bil-kolorant.

               (1)  1 FXU huwa l-ammont ta’ enżimi li jilliberaw 7,8 μmol ta’ zokkor riduċenti (ekwivalenti ta’ ksilożju) mill-ażo-arabinoksilan tal-qamħ fil-minuta b’pH 6,0 u b’50 °C

               (2)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports


title: Regolament ta’ Implimentazzjoni tal-Kummissjoni (UE) 2020/1175 tas-7 ta’ Awwissu 2020 li jikkonċerna l-awtorizzazzjoni tal-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181 bħala addittiv tal-għalf għall-ispeċijiet kollha tal-annimali (Test b’rilevanza għaż-ŻEE)

text:
                  10.8.2020

                  MT

                  Il-Ġurnal Uffiċjali tal-Unjoni Ewropea

                  L 259/6

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1175
         tas-7 ta’ Awwissu 2020
         li jikkonċerna l-awtorizzazzjoni tal-kloridrat monoidrat tal-L-ċisteina prodott bil-fermentazzjoni mal-Escherichia
            coli KCCM 80180 u tal-Escherichia coli KCCM 80181 bħala addittiv tal-għalf għall-ispeċijiet kollha tal-annimali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:

                     (1)

                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.

                     (2)

                     F’konformità mal-Artikolu 7 tar-Regolament (KE) Nru 1831/2003, ġiet ippreżentata applikazzjoni għall-awtorizzazzjoni tal-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181. Flimkien ma’ din l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

                     (3)

                     Din l-applikazzjoni tikkonċerna l-awtorizzazzjoni tal-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181 bħala addittiv tal-għalf għall-ispeċijiet kollha tal-annimali. L-applikant talab biex dan l-addittiv jiġi kklassifikat fil-kategorija tal-addittivi “addittivi sensorjali”.

                     (4)

                     Fl-opinjoni tagħha tal-10 ta’ Jannar 2020 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti tal-użu fl-għalf, il-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181 ma fihx effetti avversi fuq is-saħħa tal-annimali, is-sikurezza tal-konsumatur jew l-ambjent. Fil-konklużjonijiet tagħha, ikkunsidrat ukoll li l-applikant jipproponi li jittikketta l-addittiv bid-dikjarazzjoni ta’ periklu H335 (jista’ jikkawża irritazzjoni respiratorja) skont ir-Regolament (KE) Nru 1272/2008 (3). Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati effetti avversi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet ukoll li ladarba s-sustanza tintuża fl-ikel u l-funzjoni tagħha fl-għalf hija l-istess bħal fl-ikel, ma hemmx għalfejn tintwera l-effikaċja fl-għalf.

                     (5)

                     Jenħtieġ li jiġu previsti restrizzjonijiet u kundizzjonijiet għal kontroll aħjar. Għall-kloridrat monoidrat tal-L-ċisteina, jenħtieġ li l-kontenut rakkomandat jiġi indikat fuq it-tikketta tal-addittiv. Meta tali kontenut jinqabeż, jenħtieġ li ċertu informazzjoni tiġi indikata fuq it-tikketta tat-taħlitiet lesti minn qabel.

                     (6)

                     L-Awtorità ma tqisx li hemm bżonn ta’ rekwiżiti speċifiċi għas-sorveljanza ta’ wara t-tqegħid fis-suq. Ivverifikat ukoll ir-rapport dwar il-metodu ta’ analiżi tal-addittivi tal-għalf fl-għalf li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.

                     (7)

                     Il-valutazzjoni tal-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181 turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ dik is-sustanza jenħtieġ li jiġi awtorizzat kif speċifikat fl-Anness ta’ dan ir-Regolament.

                     (8)

                     Il-fatt li l-kloridrat monoidrat tal-L-ċisteina prodott bil-fermentazzjoni mal-Escherichia coli KCCM 80180 u tal-Escherichia coli KCCM 80181 mhuwiex awtorizzat biex jintuża bħala aromatizzant fl-ilma tax-xorb, ma jipprekludix l-użu tiegħu fl-għalf kompost, li jingħata mal-ilma.

                     (9)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Is-sustanzi speċifikati fl-Anness, li jiffurmaw parti mill-kategorija tal-addittivi “addittivi sensorjali” u mill-grupp funzjonali “komposti aromatizzanti”, huma awtorizzati bħala addittivi tal-għalf fl-għalf tal-annimali soġġett għall-kundizzjonijiet stabbiliti f’dak l-Anness.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta’ Awwissu 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 268, 18.10.2003, p. 29.

            (2)  EFSA Journal 2020;18(2):6003.

            (3)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

            ANNESS

                        Numru ta’ identifikazzjoni tal-addittiv

                        Isem id-detentur tal-awtorizzazzjoni

                        Addittiv

                        Kompożizzjoni, formula kimika, deskrizzjoni, metodu analitiku

                        Speċi jew kategorija tal-annimali

                        Età massima

                        Kontenut minimu

                        Kontenut massimu

                        Dispożizzjonijiet oħra

                        Tmiem il-perjodu ta’ awtorizzazzjoni

                        mg ta’ sustanza attiva għal kull kg ta’ għalf komplet b’kontenut ta’ ndewwa ta’ 12 %

                           Kategorija: Addittiv sensorjali. Grupp funzjonali: Komposti aromatizzanti

                        2b920i

                        —

                        Kloridrat monoidrat tal-L-ċisteina

                           Kompożizzjoni tal-addittiv

                        Kloridrat monoidrat tal-L-ċisteina

                           Karatterizzazzjoni tas-sustanza attiva

                        Kloridrat monoidrat tal-L-ċisteina
                        Prodott bil-fermentazzjoni tal- Escherichia coli KCCM 80180 u tal-Escherichia coli KCCM 80181
                        Purità: min. 98,5 %
                        Formula kimika: C3H7NO2S •HClH2O.
                        Numru CAS 7048-04-6
                        FLAVIS 17.032

                           Metodu ta’ analiżi
                            (1)

                        Għall-identifikazzjoni tal-monoidrat kloridrat tal-L-ċisteina fl-addittiv tal-għalf:

                                    —

                                    kromatografija bi skambju ta’ joni abbinata ma’ derivatizzazzjoni postkolonna u detezzjoni fotometrika (IEC-VIS), Ph.Eur. 6.6-2.2.56-Metodu 1

                              Għall-kwantifikazzjoni tal-monoidrat kloridrat tal-L-ċisteina fl-addittiv tal-għalf:

                                    —

                                    kromatografija bi skambju ta’ joni abbinata ma’ derivatizzazzjoni postkolonna u detezzjoni ottika (IEC-VIS/FD)

                              Għall-kwantifikazzjoni tal-monoidrat kloridrat tal-L-ċisteina fit-taħlitiet lesti minn qabel:

                                    —

                                    kromatografija bi skambju ta’ joni abbinata ma’ derivatizzazzjoni postkolonna u detezzjoni fotometrika (IEC-VIS), ir-Regolament tal-Kummissjoni (KE) Nru 152/2009
                                    (Anness III, F)

                        L-ispeċijiet kollha tal-annimali

                        —

                        —

                        —

                                    1.

                                    L-addittiv għandu jiġi inkorporat fl-għalf fl-għamla ta’ taħlita lesta minn qabel.

                                    2.

                                    Fl-istruzzjonijiet għall-użu tal-addittiv u tat-taħlita lesta minn qabel, il-kundizzjonijiet tal-ħżin u tal-istabbiltà għat-trattament bis-sħana għandhom jiġu indikati.

                                    3.

                                    Fuq it-tikketta tal-addittiv għandu jiġi indikat dan li ġej:
                                    “Kontenut massimu rakkomandat tas-sustanza attiva tal-għalf komplet b’kontenut ta’ ndewwa ta’ 12 %: 25 mg/kg”.

                                    4.

                                    Il-grupp funzjonali, in-numru ta’ identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, jekk jinqabeż il-kontenut li ġej tas-sustanza attiva fl-għalf komplet b’kontenut ta’ ndewwa ta’ 12 %: 25 mg/kg.

                                    5.

                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operazzjonali u miżuri organizzattivi biex jindirizzaw ir-riskji potenzjali bl-inalazzjoni. Meta dawk ir-riskji ma jistgħux jiġu eliminati jew jitnaqqsu għal livell minimu permezz ta’ tali proċeduri u miżuri, l-addittiv u t-taħlitiet lesti minn qabel għandhom jintużaw b’tagħmir personali protettiv, inkluż b’protezzjoni għan-nifs.

                        30.9.2030

               (1)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports


title: Regolament ta’ Implimentazzjoni tal-Kummissjoni (UE) 2020/1328 tat-18 ta’ Settembru 2020 li japprova emenda mhux minuri fl-Ispeċifikazzjoni tal-Prodott għal isem elenkat fir-reġistru tad-Denominazzjonijiet tal-Oriġini Protetti u tal-Indikazzjonijiet Ġeografiċi Protetti (“Fraise du Périgord” (IĠP))

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 312/4

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1328
         tat-18 ta’ Settembru 2020
         li japprova emenda mhux minuri fl-Ispeċifikazzjoni tal-Prodott għal isem elenkat fir-reġistru tad-Denominazzjonijiet tal-Oriġini Protetti u tal-Indikazzjonijiet Ġeografiċi Protetti (“Fraise du Périgord” (IĠP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,
         Billi:

                     (1)

                     Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni mressqa minn Franza għall-approvazzjoni ta' emenda fl-Ispeċifikazzjoni tal-Prodott tal-Indikazzjoni Ġeografika Protetta “Fraise du Périgord”, irreġistrata skont ir-Regolament tal-Kummissjoni (KE) Nru 135/2004 (2).

                     (2)

                     Billi l-emenda kkonċernata mhijiex minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba għal emenda, skont l-Artikolu 50(2)(a) tar-Regolament imsemmi, f’Il-Ġurnal Uffiċjali tal-Unjoni Ewropea (3).

                     (3)

                     Billi l-Kummissjoni ma rċeviet ebda dikjarazzjoni ta’ oppożizzjoni skont l-Artikolu 51 tar-Regolament (UE) Nru 1151/2012, jenħtieġ li l-emenda fl-Ispeċifikazzjoni tal-Prodott tiġi approvata,

               ADOTTAT DAN IR-REGOLAMENT:

            Artikolu 1
            L-emenda tal-ispeċifikazzjoni tal-prodott ippubblikata f’Il-Ġurnal Uffiċjali tal-Unjoni Ewropea, li tikkonċerna d-denominazzjoni “Fraise du Périgord” (IĠP), hija b’dan approvata.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta’ Settembru 2020.

                  Għall-Kummissjoni

                  F’isem il-President,

               Janusz WOJCIECHOWSKI

                  Membru tal-Kummissjoni

            (1)  ĠU L 343, 14.12.2012, p. 1.

            (2)  Ir-Regolament tal-Kummissjoni (KE) Nru 135/2004 tas-27 ta’ Jannar 2004 li jissupplementa l-Anness għar-Regolament (KE) Nru 2400/96 dwar id-dħul ta’ ċerti ismijiet fir-Reġistru ta’ denominazzjonijiet protetti ta’ oriġini u indikazzjonijiet ġeografiċi protetti (Fraise du Périgord u Queso de Valdeón) (ĠU L 21, 28.1.2004, p. 9).

            (3)  ĠU C 170, 18.5.2020, p. 38.


title: Regolament ta’ Implimentazzjoni tal-Kummissjoni (UE) 2020/1340 tat-22 ta’ Settembru 2020 li jdaħħal isem fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti (“Brački varenik” (IĠP))

text:
                  29.9.2020

                  MT

                  Il-Ġurnal Uffiċjali tal-Unjoni Ewropea

                  L 314/1

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1340
         tat-22 ta’ Settembru 2020
         li jdaħħal isem fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti (“Brački varenik” (IĠP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,
         Billi:

                     (1)

                     Skont l-Artikolu 50(2)(a), tar-Regolament (UE) Nru 1151/2012, l-applikazzjoni tal-Kroazja għar-reġistrazzjoni tal-isem “Brački varenik” ġiet ippubblikata f’Il-Ġurnal Uffiċjali tal-Unjoni Ewropea (2).

                     (2)

                     Il-Kummissjoni ma rċeviet l-ebda dikjarazzjoni ta’ oppożizzjoni skont l-Artikolu 51 tar-Regolament (UE) Nru 1151/2012, u għalhekk jenħtieġ li d-denominazzjoni “Brački varenik” tiġi rreġistrata,

               ADOTTAT DAN IR-REGOLAMENT:

            Artikolu 1
            Id-denominazzjoni “Brački varenik” (IĠP) hija rreġistrata.
            L-isem imsemmi fl-ewwel paragrafu jidentifika prodott tal-klassi 1.8. Prodotti oħrajn elenkati fl-Anness I tat-Trattat (ħwawar eċċ.), imsemmija fl-Anness XI tar-Regolament ta’ Implimentazzjoni tal-Kummissjoni (UE) Nru 668/2014 (3).

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ Settembru 2020.

                  Għall-Kummissjoni

                  F’isem il-President,

               Janusz WOJCIECHOWSKI

                  Membru tal-Kummissjoni

            (1)  ĠU L 343, 14.12.2012, p. 1.

            (2)  ĠU C 183, 3.6.2020, p. 12.

            (3)  Ir-Regolament ta’ Implimentazzjoni tal-Kummissjoni (UE) Nru 668/2014 tat-13 ta’ Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) 2020/1341 tat-28 ta’ Settembru 2020 li jemenda r-Regolament ta’ Implimentazzjoni (UE) 2020/466 fir-rigward tal-perjodu ta’ applikazzjoni tal-miżuri temporanji (Test b’rilevanza għaż-ŻEE)

text:
                  29.9.2020

                  MT

                  Il-Ġurnal Uffiċjali tal-Unjoni Ewropea

                  L 314/2

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1341
         tat-28 ta’ Settembru 2020
         li jemenda r-Regolament ta’ Implimentazzjoni (UE) 2020/466 fir-rigward tal-perjodu ta’ applikazzjoni tal-miżuri temporanji
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (1), u b’mod partikolari l-Artikolu 141(1) tiegħu,
         Billi:

                     (1)

                     Ir-Regolament (UE) 2017/625 jistabbilixxi regoli, fost l-oħrajn, għat-twettiq ta’ kontrolli uffiċjali u ta’ attivitajiet uffiċjali oħra mill-awtoritajiet kompetenti tal-Istati Membri. Jagħti wkoll is-setgħa lill-Kummissjoni li tadotta, permezz ta’ att ta’ implimentazzjoni, il-miżuri temporanji xierqa meħtieġa biex jiġu limitati r-riskji għas-saħħa tal-bniedem, tal-annimali u tal-pjanti u għat-trattament xieraq tal-annimali, jekk ikollha evidenza ta’ tfixkil serju fis-sistema ta’ kontroll ta’ Stat Membru.

                     (2)

                     Sabiex jiġu indirizzati ċ-ċirkostanzi speċifiċi marbutin mal-kriżi li għaddejja relatata mal-marda tal-coronavirus (COVID-19), ir-Regolament ta’ Implimentazzjoni tal-Kummissjoni (UE) 2020/466 (2) jippermetti lill-Istati Membri japplikaw miżuri temporanji fir-rigward tal-kontrolli uffiċjali u ta’ attivitajiet uffiċjali oħra.

                     (3)

                     L-Istati Membri informaw lill-Kummissjoni li fid-dawl tal-kriżi marbuta mal-COVID-19, ċertu tfixkil serju fil-funzjonament tas-sistemi ta’ kontroll tagħhom, diffikultajiet biex jitwettqu l-kontrolli uffiċjali u attivitajiet uffiċjali oħra fuq iċ-ċertifikati uffiċjali u l-attestazzjonijiet uffiċjali fir-rigward tal-movimenti tal-annimali u l-oġġetti lejn l-Unjoni u fi ħdan l-Unjoni u diffikultajiet biex jiġu organizzati laqgħat fiżiċi mal-operaturi u l-persunal tagħhom fil-kuntest tal-kontrolli uffiċjali, se jippersistu wara l-1 ta’ Ottubru 2020. Biex jiġi indirizzat dan it-tfixkil serju, li x’aktarx jippersisti fix-xhur li ġejjin, u biex jiġu ffaċilitati l-ippjanar u t-twettiq tal-kontrolli uffiċjali u ta’ attivitajiet uffiċjali oħra matul il-kriżi marbuta mal-COVID-19, il-perjodu ta’ applikazzjoni tar-Regolament ta’ Implimentazzjoni (UE) 2020/466 jenħtieġ li jiġi estiż sal-1 ta’ Frar 2021.

                     (4)

                     Għalhekk, jenħtieġ li r-Regolament ta’ Implimentazzjoni (UE) 2020/466 jiġi emendat skont dan.

                     (5)

                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Fit-tieni paragrafu tal-Artikolu 6 tar-Regolament ta’ Implimentazzjoni (UE) 2020/466, id-data “1 ta’ Ottubru 2020” tinbidel bid-data “1 ta’ Frar 2021”.

            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mit-2 ta’ Ottubru 2020.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ Settembru 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 95, 7.4.2017, p. 1.

            (2)  Ir-Regolament ta’ Implimentazzjoni tal-Kummissjoni (UE) 2020/466 tat-30 ta’ Marzu 2020 dwar miżuri temporanji biex jiġu limitati r-riskji għas-saħħa tal-bniedem, tal-annimali u tal-pjanti u għat-trattament xieraq tal-annimali matul ċertu tfixkil serju tas-sistemi ta’ kontroll tal-Istati Membri minħabba l-marda tal-coronavirus (il-COVID-19) (ĠU L 98, 31.3.2020, p. 30).


title: Ir-Regolament ta’ Implimentazzjoni tal-Kunsill (UE) 2021/49 tat-22 ta’ Jannar 2021 li jimplimenta r-Regolament (UE) Nru 101/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fit-Tuneżija

text:
                  25.1.2021

                  MT

                  Il-Ġurnal Uffiċjali tal-Unjoni Ewropea

                  L 23/5

         IR-REGOLAMENT TA’ IMPLIMENTAZZJONI TAL-KUNSILL (UE) 2021/49
         tat-22 ta’ Jannar 2021
         li jimplimenta r-Regolament (UE) Nru 101/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fit-Tuneżija
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 101/2011 tal-4 ta’ Frar 2011 dwar miżuri restrittivi diretti kontra ċerti persuni u entitajiet u korpi fid-dawl tas-sitwazzjoni fit-Tuneżija (1), u b’mod partikolari l-Artikolu 12 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fl-4 ta’ Frar 2011, il-Kunsill adotta r-Regolament (UE) Nru 101/2011.

                     (2)

                     Abbażi ta’ rieżami, jenħtieġ li fl-Anness I tar-Regolament (UE) Nru 101/2011 jitħassru l-entrati għal erba’ persuni, u li l-informazzjoni li tirrigwarda d-drittijiet tad-difiża u d-dritt għal protezzjoni ġudizzjarja effettiva tiġi aġġornata fir-rigward ta’ żewġ persuni.

                     (3)

                     Jenħtieġ għalhekk li l-Anness I għar-Regolament (UE) Nru 101/2011 jiġi emendat skont dan,

               ADOTTA DAN IR-REGOLAMENT:

            Artikolu 1
            L-Anness I għar-Regolament (UE) Nru 101/2011 huwa emendat kif stipulat fl-Anness għal dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ Jannar 2021.

                  Għall-Kunsill

                  Il-President

               A. P. ZACARIAS

            (1)  ĠU L 31, 5.2.2011, p. 1.

            ANNESS
            Fir-Regolament (UE) Nru 101/2011, l-Anness I huwa emendat kif ġej:

                        (1)

                        fil-Parti A (Lista ta’ persuni u entitajiet imsemmija fl-Artikolu 2), jitħassru l-entrati għall-persuni li ġejjin:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        (2)

                        il-Parti B (Drittijiet tad-difiża u dritt għal protezzjoni ġudizzjarja effettiva skont il-liġi Tuneżina) hija emendata kif ġej:

                                    (a)

                                    jitħassru l-entrati għall-persuni li ġejjin:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    (b)

                                    l-entrati li jikkonċernaw lill-persuni li ġejjin huma sostitwiti bl-entrati li ġejjin:

                                                “14.

                                                Samira Bent Mohamed Ben Rhouma TRABELSI
                                                L-investigazzjoni jew il-proċess dwar il-miżapproprijazzjoni ta’ fondi jew assi pubbliċi għadhom għaddejjin. L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva ġew rispettati fil-proċedimenti ġudizzjarji li bbaża ruħu fuqhom il-Kunsill. Dan jidher b’mod partikolari mill-fatt li fil-11 ta’ Awwissu 2011, is-Sa Samira Bent Mohamed Ben Rhouma TRABELSI nstemgħet minn maġistrat istruttur fil-preżenza tal-avukat tagħha.

                                                45.

                                                Montassar Ben Habib Ben Bouali LTAIEF
                                                L-investigazzjoni jew il-proċess dwar il-miżapproprijazzjoni ta’ fondi jew assi pubbliċi għadhom għaddejjin. L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva ġew rispettati fil-proċedimenti ġudizzjarji li bbaża ruħu fuqhom il-Kunsill. Dan jidher b’mod partikolari mill-fatt li fl-2011 u fl-2013 is-Sur Montassar Ben Habib Ben Bouali LTAIEF instema’ minn maġistrat istruttur fil-preżenza tal-avukati tiegħu.”